બોર્ડર રોડ ઓર્ગેનાઇઝેશન દ્વારા સિયાચીનમાં દુનિયાની સર્વાેચ્ચ યુદ્ધભૂમિ પર વ્યૂહાત્મક રીતે ખૂબ જ મહત્ત્વના ૩૫ કિ.મી. લાંબા બ્રિજનું નિર્માણ કરવામાં આવ્યું છે. નોંધનીય છે કે, પ્રોજેક્ટ હિમાન્ક હેઠળ આ બ્રિજ બાંધવામાં આવ્યો છે. લેહના નુબ્રા ખીણ પ્રદેશમાં ખૂબ જ મર્યાદિત સમયમાં આ કામ પાર પાડવાનું હતું. આ બ્રિજનું કામકાજ પૂર્ણ થતાં સમુદ્ર સપાટીથી ૧૮,૮૭૫ ફૂટની ઊંચાઈ પર આવેલી સિયાચીન ગ્લેશિયરના બેઝ કેમ્પથી વાહનોની અવરજવર હવે શક્ય બનશે. સિયાચીન ગ્લેશિયરમાં ભારતીય સેનાનો બેઝ કેમ્પ ૧૨,૦૦૦ ફૂટની ઊંચાઈએ આવેલો છે. આ બ્રિજ વ્યૂહાત્મક રીતે શા માટે મહત્ત્વનો છે તે જાણવું જરૃરી છે. આ બ્રિજ વિશિષ્ટ રીતે ખલસાર-સાસોમા રોડ પર આવેલો છે. આ રોડને નુબ્રા ખીણ અને સિયાચીન ગ્લેશિયરને જોડતી નિર્ણાયક કડી સમાન ગણવામાં આવે છે. ઉનાળામાં ચામેશાં લુંગપા નદી પર પાણીનો પ્રવાહ વધી જતો હોય છે. જેના કારણે સેનાની અવરજવર, રાશન- સાધનસામગ્રીના પરિવહન માટે બનાવાયેલો કામચલાઉ પુલ બિનઉપયોગી સાબિત થતો હતો. ખલસાર-સાસોમા રોડ પર આ બ્રિજ થકી ઊભી થનારી કનેક્ટિવિટી સેના માટે વ્યૂહાત્મક રીતે પણ મહત્ત્વની હતી. આ રોડ પર આવા કુલ સાત બ્રિજ બાંધવામાં આવનારા છે. હાલમાં આ એક બ્રિજ તૈયાર થઈ ગયો છે. જેના કારણે સેનાના કર્મચારીઓને ટ્રાફિક પરિવહનમાં મોટી રાહત મળી છે.